Source: http://losonec.sk/index.php/sprava-obce/statut-obce
Timestamp: 2018-10-17 10:54:13+00:00

Document:
Oficiálny web obce Lošonec - Štatút obce
Lošonec Správa obce Štatút obce
Štatút obce Lošonec upravuje v súlade so všeobecne záväznými predpismi postavenie a pôsobnosť obce Lošonec (ďalej len obce), obecného zastupiteľstva, starostu obce a ďalších orgánov obecnej samosprávy, ich štruktúry, formy a metódy ich práce, zásady hospodárenia a nakladania s majetkom v prospech rozvoja obce, jej obyvateľov a ochrany a tvorby životného prostredia v obci.
Obec pri plnení úloh samosprávy spolupracuje s právnickými a fyzickými osobami, ktoré majú sídlo alebo bydlisko na jeho území a taktiež s politickými stranami, politickými a záujmovými hnutiami a štátnymi orgánmi.
Obec vo veciach spoločného záujmu spolupracuje aj s okolitými obcami a mestami a svoje vzťahy vzájomne rieši na základe dohôd.
Obec má právo združovať sa s inými obcami, prípadne mestami v záujme dosiahnutia spoločného prospechu.
Ukladať obci povinnosti alebo zasahovať do jeho oprávnení možno len prostredníctvom zákona.
Právomoc obce a orgánov jej samosprávy sa vzťahuje na všetky osoby, ktoré majú na území obce bydlisko alebo sídlo alebo sa tu zdržujú, ak nie sú z tejto právomoci na základe osobitných predpisov vyňaté.
1. Obyvatelia obce - osoby, ktoré majú na území mesta trvalý pobyt.
2. Iné osoby:
a) ktoré na území obce majú nehnuteľný majetok,
b) ktoré platia miestne dane alebo miestny poplatok,
c) sú v obci prihlásené na prechodný pobyt,
d) sú čestnými občanmi obce.
a) voliť orgány samosprávy obce a byť do nich volení,
b) hlasovať o dôležitých otázkach života a rozvoja obce,
c) požadovať od poslancov – členov obecného zastupiteľstva informácie o ich činnosti a o činnosti obecného zastupiteľstva.
Obyvatelia obce a iné osoby, ktoré sa zúčastňujú na samospráve obce, majú právo:
a) zúčastňovať sa na zasadnutiach obecného zastupiteľstva a na verejných zhromaždeniach obyvateľov a vyjadrovať na nich svoj názor,
b) obracať sa so svojimi podnetmi a sťažnosťami na orgány obce,
c) využívať obvyklým spôsobom obecné zariadenia a ostatný majetok obce slúžiaci na verejné účely,
d) požadovať pomoc v čase náhlej núdze od príslušných orgánov obce.
Obyvatelia obce a osoby, ktoré sa zúčastňujú na jej samospráve, sa podieľajú na rozvoji a zveľaďovaní obce, poskytujú pomoc jej orgánom a v tejto súvislosti sú povinní:
a) ochraňovať a udržiavať majetok obce,
b) podieľať sa na tvorbe a ochrane životného prostredia v obci,
c) napomáhať udržiavaniu verejného poriadku a čistoty v obci,
d) poskytovať podľa svojich možností a schopností osobnú, materiálnu či technickú pomoc pri likvidácii a odstraňovaní následkov živelných pohrôm alebo havárií v obci,
e) v záujme obce vykonávať menšie obecné služby organizované obcou, ktoré sú určené na zlepšenie života, životného prostredia, ekonomických a sociálnych podmienok obyvateľov obce.
Obec je povinná poskytnúť svojim obyvateľom nevyhnutnú pomoc v čase ich náhlej núdze spôsobenej živelnou pohromou, haváriou alebo inou podobnou udalosťou, najmä zabezpečiť prístrešie, stravu alebo inú materiálnu pomoc.
Územie obce Lošonec sa nedelí na časti, tvorí jeden územný celok.
Obec zriaďuje, zrušuje, rozdeľuje alebo obec zlučuje s inou obcou vláda nariadením so súhlasom obce na základe stanoviska obvodného úradu v sídle kraja, v ktorého územnom obvode sa obec nachádza.
Súčasťou rozhodnutia, resp. nariadenia podľa odseku 2, je dohoda o usporiadaní majetkovo-právnych vzťahov a dohoda o názve a sídle orgánov obce.
Majetkom obce sú nehnuteľné a hnuteľné veci vymedzené zákonom č. 138/91 Zb. o majetku obcí v platnom znení, ďalej majetkové práva a záväzky, finančné prostriedky na príslušných účtoch, finančná hotovosť a cenné listiny.
Orgány obce a organizácie zriadené alebo založené obcou sú povinné riadne hospodáriť s majetkom obce a s majetkom štátu, ktorý bol obci zverený v prospech jej rozvoja, tvorby a ochrany životného prostredia.
Orgány obce a organizácie zriadené alebo založené obcou sú povinné majetok obce zveľaďovať a zhodnocovať.
Povinné sú najmä:
a) užívať a udržiavať majetok,
b) chrániť majetok pred poškodením, zničením, stratou, zneužitím alebo odcudzením,
c) používať všetky právne prostriedky na ochranu majetku vrátane včasného uplatňovania svojich práv alebo oprávnených záujmov pred príslušnými orgánmi,
d) viesť predpísanú evidenciu o majetku.
Zásady hospodárenia s majetkom obce schvaľuje obecné zastupiteľstvo, pričom zásady upravujú najmä podmienky a spôsoby:
a) nadobúdania vecí a iných práv do majetku obce,
b) prevodu majetku obce na iné subjekty,
c) majetkového postavenia organizácií zriadených alebo založených obcou,
d) dočasného užívania majetku obce,
e) nakladania s vecami a inými právami a pohľadávkami,
f) plnenia povinností pri hospodárení s majetkom obce,
g) kontroly hospodárenia s majetkom obce.
Základom finančného hospodárenia obce je jej rozpočet, ktorý vyjadruje ekonomickú samostatnosť obce v spravovanom území. Rozpočet výdavkov obce sa zostavuje tak, aby zohľadňoval zákonné povinnosti obce, ale aj jej zámery a ciele, ktoré bude obec realizovať z výdavkov rozpočtu.
Rozpočet obsahuje finančné vzťahy k právnickým a fyzickým osobám pôsobiacim na spravovanom území, ako aj obyvateľom žijúcim v obci. Zahŕňa aj finančné vzťahy k štátnemu rozpočtu.
Rozpočet obsahuje príjmy a výdavky spojené s činnosťou samosprávy, finančné vzťahy k peňažným fondom, k podnikateľským subjektom v obci a k štátnemu rozpočtu.
O rozpočte sa rokuje spravidla v IV. štvrťroku kalendárneho roka na nasledujúce tri rozpočtové roky. Viacročný rozpočet je strednodobý ekonomický nástroj finančnej politiky obce, v ktorom sa vyjadrujú zámery rozvoja obce a potrieb obyateľov obce najmenej na tri rozpočtové roky. Príjmy a výdavky viacročného rozpočtu sú po schválení v obecnom zastupiteľstve záväzné len pre nasledujúci rozpočtový rok. Postup uvedený pri rostavovaní návrhu rozpočtu na príslušný rozpočtový rok sa uplatní aj pre zostavenie viacročného rozpočtu. Ak nebude rozpočet obce na príslušný rok schválený pred prvým januárom nasledujúceho rozpočtového roka, rozpočtové hospodárenie sa riadi rozpočtovým provizóriom v čase od prvého januára rozpočtového roka do schválenia rozpočtu. V rámci rozpočtového provizória je možné vykonávať finančné operácie len v rozsahu nevyhnutnom pre zabezpečenie chodu samosprávy obce. Rozpočtové príjmy a výdavky uskutočnené v čase rozpočtového provizória sa zúčtujú do rozpočtu obce po jeho schválení. Rozpočtové provizórium v členení na príjmy a výdavky v súlade s rozpočtovou skladbou schvaľuje obecné zastupiteľstvo.
Písomné odborné stanovisko podáva k rozpočtu hlavný kontrolór.
Návrh rozpočtu obce bude zverejnený najmenej 15 dní pred schválením na úradnej tabuli, aby sa obyvatelia obce mohli k nemu vyjadriť.
Rozpočet, jeho zmeny, kontrolu čerpania, prípadné združovanie prostriedkov obce a záverečný účet obce schvaľuje obecné zastupiteľstvo.
Na krytie mimoriadnych výdavkov a vo všeobecnom záujme môže obec hlasovaním obyvateľovobce rozhodnúť o zavedení verejnej dávky a vyhlásení dobrovoľnej zbierky.
Rozpočet obce na kalendárny rok obsahuje príjmovú a výdavkovú časť. Rozpočet obce sa zostavuje ako vyrovnaný alebo prebytkový.
Obec financuje svoje potreby predovšetkým z vlastných príjmov, ktoré tvoria hlavne príjmy z majetku obce, príjmy z miestnych daní a miestneho poplatku určených vo všeobecne záväznom nariadení obce, výnosy z pokút za priestupky, výnosy z dobrovoľných zbierok a príspevkov, dary fyzických a právnických osôb, príjmy z obligácií.
Obec môže na plnenie svojich úloh použiť návratné zdroje financovania, prostriedky peňažných fondov a združené prostriedky.
Medzi vlastné príjmy obce sú zahrnuté aj podielové dane v správe štátu v zmysle osobitných predpisov a príjem z vlastnej podnikateľskej činnosti obce v prípade jej vykonávania po schválení v obecnom zastupiteľstve.
Z výdavkovej časti rozpočtu obce financuje hlavne výdavky spojené so samosprávnou činnosťou obce, s činnosťou rozpočtových a príspevkových organizácií, výdavky na sociálne, rozvojové a ekologické programy, splátky úverov, pôžičiek a podobne.
O stave a pohybe majetku obce, príjmoch a výdavkoch, finančných vzťahoch k štátnemu rozpočtu vedie obce účtovnú evidenciu.
a) rozpočet obce sa zostavuje na obdobie jedného kalendárneho roka,
b) rozpočtové prostriedky môžu byť použité iba do konca rozpočtového roka, a to len na účely, na ktoré boli rozpočtom určené,
c) starosta obce v rámci svojej pôsobnosti zodpovedá za hospodárne a efektívne používanie rozpočtových prostriedkov,
d) ak vznikne v priebehu rozpočtového roka potreba úhrady, ktorá nie je v rozpočte zabezpečená, možno úhradu realizovať zmenami rozpočtu v súlade so zákonom o rozpočtových pravidlách územnej samosprávy.
- presuny rozpočtových prostriedkov v rámci rozpočtu,
- povolené prekročenie rozpočtu,
- viazanie rozpočtových prostriedkov v rámci rozpočtu.
a) Subjekty, ktoré neoprávnene použijú alebo zadržia prostriedky z rozpočtu alebo z peňažných fondov sú povinné vrátiť finančné prostriedky v rovnakej výške do rozpočtu alebo do peňažných fondov. Zároveň sú povinné zaplatiť penále vo výške ustanovenej osobitným predpisom zo zadržanej alebo neoprávnene použitej sumy za každý deň omeškania s vrátením alebo za každý deň neoprávneného použitia poskytnutých prostriedkov najviac do výšky sumy neoprávnene použitých prostriedkov.
b) Vrátené sumy a výnos z penále sú príjmom rozpočtu v príslušnom roku.
a) Po skončení rozpočtového roka obec finančne usporiada svoje hospodárenie v termíne do 30. 6. nasledujúceho roka.
b) Prebytky hospodárenia rozpočtu koncom roka neprepadajú a sú zdrojom peňažných fondov.
Obec vytvára peňažné fondy, ktoré tvorí zo zostatkov týchto fondov z predchádzajúceho roka a z prebytkov hospodárenia bežného roka. Zostatky fondov koncom roka neprepadajú. O druhoch a spôsobe tvorby, resp. použití jednotlivých fondov rozhoduje obecné zastupiteľstvo.
Prostriedky svojich peňažných fondov používa obce v zásade vždy prostredníctvom svojho rozpočtu okrem prevodov prostriedkov medzi jednotlivými fondami navzájom a prípadov, keď prostriedky fondov slúžia na vyrovnanie rozdielu medzi príjmami a výdavkami v priebehu rozpočtového roka.
Obec vytvára rezervný fond z prebytku hospodárenia príslušného rozpočtového roka.
Obec môže vytvárať so súhlasom obecného zastupiteľstva aj ďalšie peňažné fondy na sociálne, rozvojové a ekologické programy a určiť ich účel použitia.
Záverečný účet obce obsahuje výsledky rozpočtového hospodárenia vrátane výsledkov hospodárenia peňažných fondov. Záverečný účet obce a výsledky hospodárenia organizácií zriadených obcou schvaľuje obecné zastupiteľstvo v termíne do 30. 6. nasledujúceho roka.
Účtovná závierka obce a údaje záverečného účtu obce podliehajú overeniu audítorom.
Obec finančne usporiada svoje hospodárenie vrátane finančných vzťahov voči právnickým osobám zriadených alebo založených obcou a právnickým a fyzickým osobám. Finančný vzťah k štátnemu rozpočtu usporiada obec podľa usmernenia príslušného štátneho orgánu (poskytovateľa dotácie).
1. Obec môže zriaďovať rozpočtové a príspevkové organizácie ako právnické osoby na
plnenie úloh obce vyplývajúcich zo všeobecne záväzných právnych predpisov, pričom tieto sú subjektami verejnej správy.
2. Rozpočtové a príspevkové organizácie a ich hospodárenie upravuje zákon o rozpočtových pravidlách verejnej správy.
3. Rozpočtové a príspevkové organizácie sú na rozpočet obce zapojené finančným vzťahom a obec garantuje a kontroluje ich činnosť.
4. Za hospodárenie s rozpočtovými prostriedkami týchto organizácií zodpovedá štatutárny orgán, ktorého v zmysle osobitných predpisov menuje a odvoláva obecné zastupiteľstvo.
5. Rozpočtové orgánizácie zostavujú svoje rozpočty príjmov a výdavkov, pričom sa riadia rozpisom ukazovateľov určených mestom v rámci schváleného rozpočtu mestským zastupiteľstvom.
6. Príspevkové organizácie hospodária podľa rozpočtov nákladov,výnosov a hospodárskeho výsledku.
7. Príspevkové organizácie sú povinné dosahovať výnosy určené svojimi rozpočtam a zabezpečiť maximálnu hospodárnosť a efektívnosť svojich nákladov.
8. Finančný vzťah obce k príspevkovej organizácií je určený príspevkom, prípadne ďalším záväzným ukazovateľom.
9. Ak je v obci zriadená príspevková organizácia, táto vykoná po ukončení rozpočtového roka zúčtovanie finančných vzťahov s rozpočtom obce.
a) prostredníctvom orgánov mesta,
2. Obecné zastupiteľstvo je zložené z poslancov zvolených v priamych voľbách obyvateľmi obce.
1. Obecné zastupiteľstvo rozhoduje o základných otázkach života obce a vykonáva svoju vyhradenú právomoc podľa § 11 ods. 4 zákona č. 369/1990 Zb. o obecnom zriadení v platnom znení ( ďalej len zákon o obecnom zriadení).
b) schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, schvaľovať emisiu komunálnych dlhopisov, schvaľovať zmluvu uzavretú podľa § 20 ods. 1 zákona o obecnom zriadení, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu,
f) vyhlasovať miestne referendum o dôležitých otázkach života a rozvoja obce a zvolávať zhromaždenia obyvateľov obce,
h) schvaľovať dohody o medzinárodnej spolupráci a členstvo obce v medzinárodnom združení podľa § 21 ods.1 zákona o obecnom zriadení,
i) určovať plat starostu a určiť najneskôr 90 dní pred voľbami na celé funkčné obdobie rozsah výkonu funkcie starostu, zmeniť počas funkčného obdobia na návrh starostu rozsah výkonu jeho funkcie,
l) zriaďovať, zrušovať a kontrolovať rozpočtové a príspevkové organizácie mesta a na návrh starostu vymenúvať a odvolávať ich vedúcich (riaditeľov), zakladať a zrušovať obchodné spoločnosti a iné právnické osoby a schvaľovať zástupcov obce do ich štatutárnych a kontrolných orgánov, ako aj schvaľovať majetkovú účasť obce v právnickej osobe,
m) schvaľovať združovanie obecných prostriedkov a činností a účasť v združeniach a určovať im úlohy, ako aj zriadenie spoločného regionálneho alebo záujmového fondu,
o) udeľovať čestné občianstvo obce, obecné vyznamenania a ceny obce,
p) ustanovovať obecný erb, vlajku obce, pečať obce,
r) schvaľovať štatút obce.
3. Obecné zastupiteľstvo vyhlási miestne referendum obce, ak ide o:
b) odvolanie starostu ( § 13a ods.3 zákona o obecnom zriadení),
c) petíciu skupiny obyvateľov obce, ktorú podpísalo aspoň 30 percent oprávnených voličov.
4. Obecné zastupiteľstvo môže v zmysle § 11a) zákona o obecnom zriadení vyhlásiť miestne referendum aj pred rozhodnutím o ďalších dôležitých veciach samosprávy obce.
5. Na prerokovanie vecí obce môže obecné zastupiteľstvo zvolať zhromaždenie obyvateľov obce.
1. Starosta obce je predstaviteľom obce a najvyšším výkonným orgánom obce, ktorého volia obyvatelia v priamych voľbách. Spôsob voľby starostu upravuje osobitný zákon.
2. Starosta je štatutárnym orgánom obce. Starosta môže rozhodovaním o právach, právom chránených záujmoch alebo povinnostiach fyzických osôb a právnických osôb v oblasti verejnej správy písomne poveriť zamestnancov obce v rozsahu vymedzenom v písomnom poverení.
3. Starosta plní tieto úlohy:
a) zvoláva a vedie zasadnutie obecného a podpisuje ich uznesenia,
d) vydáva pracovný poriadok, organizačný poriadok OcÚ a poriadok odmeňovania zamestnancov obce, informuje obecné zastupiteľstvo o vydaní a zmenách organizačného poriadku obecného úradu.
4. Starosta okrem toho:
a) uschováva onbecnú pečať a obecnú zástavu,
b) používa obecné insígnie.
5. Funkcia starostu obce je nezlučiteľná s funkciou:
c) štatutárneho orgánu rozpočtovej alebo príspevkovej organizácie zriadenej obcou,
f) ďalšie podľa osobitného predpisu.
6. Starosta obce môže pozastaviť výkon rozhodnutia obecného zastupiteľstva, ak sa domnieva, že odporuje zákonu alebo je pre obce zjavne nevýhodné tak, že ho nepodpíše v lehote najneskôr do 10 dní od jeho schválenia obecným zastupiteľstvom.
7. Bod 6 tohto odseku sa nevzťahuje na uznesenie o voľbe a odvolaní hlavného kontrolóra, a na uznesenie o vyhlásení miestneho referenda o odvolaní starostu.
8. Ak bol výkon uznesenia obecného zastupiteľstva podľa odseku 6 pozastavený, môže obecné zastupiteľstvo uznesenie trojpätinovou väčšinou hlasov všetkých poslancov potvrdiť. Ak obecné zastupiteľstvo uznesenie nepotvrdí do dvoch mesiacov od jeho schválenia, uznesenie stráca platnosť. Výkon potvrdeného uznesenia starosta obce nemôže pozastaviť.
9. Mandát starostu obce zaniká:
c) vzdaním sa mandátu, pričom vzdanie sa musí byť vykonané písomne a doručené obecnému úradu,
f) vyhlásením výsledku miestneho referenda o odvolaní starostu obce, ktorým sa rozhodlo o odvolaní starostu,
h) v prípadoch nezlučiteľnosti funkcie starostu s funkciami určenými v bode 5 tohto odseku, ak starosta do 30 dní od vzniku nezlučiteľnosti funkcie neurobí relevantný úkon na odstránenie tohto rozporu,
10. Platové pomery starostu upravuje osobitný zákon.
11. Starostu zastupuje zástupca starostu obce, ktorého spravidla na celé funkčné obdobie poverí zastupovaním starosta obce do 60 dní od zloženia sľubu starostu. Ak tak neurobí, zástupcu zástupcu starostu zvolí obecné zastupiteľstvo.
12. Zástupcom starostu môže byť len poslanec.
14. Zástupca starostu zastupuje starostu obce v rozsahu určenom starostom v písomnom poverení.
15. Ak zanikne mandát starostu obce pred uplynutím funkčného obdobia podľa bodu 9. tohto odseku, plní úlohy v plnom rozsahu zástupca starostu.
1. Komisie sa zriaďujú ako poradné, iniciatívne a kontrolné orgány obecného zastupiteľstva, ktoré pomáhajú plniť jeho úlohy.
2. Komisie sú zložené z poslancov obecného zastupiteľstva mesta a z ďalších osôb zvolených obecným zastupiteľstvom. Na čele komisie je poslanec.
3. Zloženie a úlohy komisií vymedzuje obecné zastupiteľstvo podľa miestnych podmienok a potrieb.
4. Komisie plnia tieto úlohy:
a) v rámci poradnej funkcie na úsekoch, pre ktoré boli zriadené vypracovávajú:
- stanoviská k prerokovávaným materiálom ako podklad pre rozhodovanie obecného zastupiteľstva,
- stanoviská k návrhom najdôležitejších investičných zámerov obce,
b) v rámci iniciatívnej funkcie na úsekoch, pre ktoré boli zriadené:
- predkladajú iniciatívne návrhy a podnety obecnému úradu, ktorý je povinný zaoberať sa nimi a informovať komisiu o výsledku riešenia,
- kontrolujú spôsob realizácie uznesení obecného zastupiteľstva,
- kontrolujú, ako sa vybavujú pripomienky, podnety a sťažnosti obyvateľov obce,
- dozerajú na hospodárenie s majetkom obce a s majetkom štátu ponechaným obci
na dočasné hospodárenie, na investičnú a podnikateľskú činnosť obce,
- dozerajú na tvorbu zdravých životných podmienok a ochranu životného prostredia obce.
5. Obecné zastupiteľstvo vychádzajúc z miestnych podmienok a potrieb vytvára komisie na ustanovujúcom obecnom zastupiteľstve.
6. Obecné zastupiteľstvo môže podľa potreby komisie zlučovať, rozčleňovať, resp. zrušiť.
- riadi a organizuje prácu komisie, zvoláva jej zasadnutia a vedie ich, spoločne so zapisovateľom komisie pripravuje program zasadnutia komisie,
- zostavuje spolu so zapisovateľom komisie plán činnosti a zasadnutí na určité časové obdobie,
b) zapisovateľ komisie je zamestnanec obce, ktorý
- spoločne s predsedom komisie vypracováva návrh plánu činností a zasadnutí komisie a zabezpečuje prípravu zasadnutia komisie,
- vedie dokumentáciu o činnosti,
- zabezpečuje nevyhnutnú administratívu súvisiacu s činnosťou komisie,
- plní ďalšie úlohy, ktorými ho poverí komisia,
c) členovia komisie
1. Obecný úrad zabezpečuje organizačné a administratívne veci obecného zastupiteľstva a starostu, ako aj ďalších orgánov zriadených obecných zastupiteľstvom.
2. Organizačný poriadok obecného úradu, pracovný poriadok a poriadok odmeňovania zamestnancov obce vydáva starosta.
3. Obecný úrad riadi starosta, nečlení sa na organizačné útvary ako sú odbory, oddelenia a referáty v súlade s § 13 ods.4 písm.d) zákona č.369/1990 Zb. o obecnom zriadení v platnom znení.
4. Obecný úrad plní tieto úlohy:
c) vypracúva písomné vyhotovenia všetkých rozhodnutí mesta v správnom konaní,
d) pripravuje návrhy nariadení a vykonáva nariadenia obce, uznesenia obecného zastupiteľstva a rozhodnutia obce,
e) metodicky riadi a kontroluje činnosť organizácií zriadených alebo založených obcou,
(pokiaľ ich obec založí alebo zriadi) pri čerpaní prostriedkov z rozpočtu obce.
1. Hlavný kontrolór má postavenie ostatného vedúceho zamestnanca obce, ktorý vykonáva kontrolu úloh obce vyplývajúcich z pôsobnosti obce. Je úväzkovým zamestnancom obce v rozsahu podľa rozhodnutia obecného zastupiteľstva.
Kontrolná činnosť je zameraná na kontrolu zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec využíva podľa osobitných predpisov, kontrolu príjmov, výdavkov a finančných operácií obce, kontrolu dodržiavania všeobecne záväzných právnych predpisov vrátane nariadení obce, kontrolu plnenia uznesení obecného zastupiteľstva, kontrolu dodržiavania interných predpisov obce, kontrolu vybavovania sťažností a petícií a kontrolu ďalších úloh ustanovených osobitnými zákonmi.
2. Hlavný kontrolór plní najmä tieto úlohy:
a) vykonáva kontrolu v rozsahu ustanovení bodu 1,
b) raz za 6 mesiacov predkladá obecnému zastupiteľstvu návrh plánu kontrolnej činnosti, ktorý musí byť najmenej 15 dní pred rokovaním zverejnený spôsobom v obci obvyklým,
c) vypracováva odborné stanoviská k návrhu rozpočtu a k návrhu záverečného účtu pred schválením v obecnom zastupiteľstve,
d) predkladá obecnému zastupiteľstvu raz ročne, a to do 60 dní po uplynutí kalendárneho roka správu o kontrolnej činnosti,
e) predkladá správu o výsledkoch kontroly priamo obecnémiu zastupiteľstvu na jeho najbližšom zasadnutí,
f) spolupracuje so štátnymi orgánmi vo veciach kontroly hospodárenia s prostriedkami získaných obcou zo štátneho rozpočtu alebo štrukturálnych fondov Európskej únie,
3. Kontrolnej činnosti hlavného kontrolóra podliehajú:
b) rozpočtové a príspevkové organizácie, pokiaľ ich obec zriadi,
d) iné osoby, ktoré nakladajú s majetkom obce alebo ktorým bol majetok obce prenechaný na užívanie, a to v rozsahu dotýkajúcom sa tohto majetku,
e) osoby, ktorým boli poskytnuté z rozpočtu obce účelové dotácie alebo návratné finančné výpomoci, či nenávratné finančné výpomoci v rozsahu nakladania s týmito prostriedkami.
4. Hlavný kontrolór sa zúčastňuje na zasadnutiach obecného zastupiteľstva s hlasom
poradným. Je oprávnený nahliadať do dokladov, ako aj do iných dokumentov, v rozsahu kontrolnej činnosti.
5. Funkcia hlavného kontrolóra je nezlučiteľná s funkciou:
b) starostu obce,
6. Výkon funkcie hlavného kontrolóra zaniká:
c) uplynutím jeho funkčného obdobia, na ktoré bol zvolený,
f) dňom nadobudnutia právoplatnosti rozsudku, ktorým bol pozbavený spôsobilosti na právne úkony alebo ktorým bola jeho spôsobilosť na právne úkony obmedzená.
g) dňom, keď začal vykonávať funkciu podľa bodu 5 tohto paragrafu.
7. Hlavný kontrolór pri výkone kontrolnej činnosti postupuje podľa osobitného zákona a zásad kontrolnej činnosti.
8. Hlavného kontrolóra volí obecné zastupiteľstvo na 6 rokov. Hlavný kontrolór je povinný na požiadanie bezodkladne sprístupniť výsledky kontrol poslancom alebo starostovi.
9. Plat hlavného kontrolóra upravuje zákon o obecnom zriadení a Poriadok odmeňovania zamestnancov obce.
10. Obecné zastupiteľstvo môže odvolať hlavného kontrolóra z funkcie, ak:
a) opakovane alebo zvlášť hrubým spôsobom poruší povinnosti vedúceho zamestnanca,
c) uvedie nepravdivý údaj v čestnom vyhlásení podávanom v zmysle § 18 ods. 1 zákona o obecnom zriadení alebo v údajoch o svojich majetkových pomeroch.
Poslanci obecného zastupiteľstva a zamestnanci obce
Práva a povinnosti poslancov obecného zastupiteľstva
b) zúčastňovať sa na zasadnutiach obecného zastupiteľstva a jeho orgánov, do ktorých bol zvolený, v prípade neprítomnosti je povinný sa vopred ospravedlniť,
c) dodržiavať štatút obce Lošonec, zásady odmeňovania poslancov, rokovací poriadok obecného zastupiteľstva a komisií obecného zastupiteľstva,
e) ak nastanú okolnosti spojené s nezlučiteľnosťou výkonu funkcie poslanca, uviesť ich do súladu so zákonom, a to najneskôr na najbližšom zasadnutí obecného zastupiteľstva.
1. Mandát poslanca zaniká:
a) odmietnutím sľubu poslanca alebo zložením sľubu s výhradou,
c) vzdaním sa mandátu, pričom vzdanie sa musí byť vykonané ústne do zápisnice obecného zastupiteľstva alebo písomne doručené obecnému úradu, pričom vzdanie sa mandátu nemožno vziať späť; pri písomnom doručení vzdania sa mandátu jeho účinky nastávajú doručením obecnému úradu;
i) v prípade, ak jeho funkcia je nezlučiteľná s funkciou starostu obce, zamestnanca obce Lošonec, prípadne štatutárneho orgánu rozpočtovej alebo príspevkovej organizácie zriadenej obcou,
2. Po zániku mandátu poslanca v priebehu volebného obdobia nastupuje na jeho miesto náhradník v zmysle zákona o voľbách do orgánov samosprávy obcí v platnom znení.
3. Poslanec je povinný skutočnosti podľa odseku 2 bod 1 písmeno d), f) a i) bezodkladne písomne oznámiť obci.
a) predkladať obecnému zastupiteľstvu a ostatným orgánom obce návrhy,
b) interpelovať starostu obce vo veciach týkajúcich sa výkonu jeho práce,
c) požadovať od riaditeľov organizácií založených alebo zriadených obcou vysvetlenie vo veciach týkajúcich sa ich činnosti, pokiaľ sú v obci zriadené alebo založené;
e) zúčastňovať sa na previerkach, kontrolách, vybavovaní sťažností a oznámení, ktoré uskutočňujú orgány obce,
Funkcia poslanca sa zásadne vykonáva bez prerušenia pracovného alebo obdobného pomeru. Poslancovi patrí náhrada skutočných výdavkov, ktoré mu v súvislosti s výkonom funkcie poslanca vznikli, podľa osobitných predpisov platných pre zamestnancov v pracovnom pomere. Za výkon funkcie poslanca patrí poslancovi odmena v zmysle zásad odmeňovania poslancov schválenými v obecnom zastupiteľstve. Poslancovi možno poskytnúť odmenu najmä vzhľadom na úlohy a časovú náročnosť výkonu funkcie a za mimoriadnu aktivitu pri plnení úloh obce podľa Internej smernice „Zásady odmeňovania poslancov OcZ v Lošonci a ďalších fyzických osôb.
Poslanec nesmie byť pre výkon svojej funkcie ukrátený na právach ani nárokoch vyplývajúcich z pracovného alebo obdobného pomeru. Zamestnávatelia umožňujú poslancom výkon funkcie podľa osobitných predpisov. To platí aj o členoch komisií, ktorí nie sú poslancami. Obec uhrádza zamestnávateľom na požiadanie náhradu za vyplatenú náhradu mzdy, alebo inej odmeny za prácu.
Zamestnanci obce a riaditelia organizácií
zriadených alebo založených obcou
Hlavný kontrolór obce, všetci zamestnanci obce (vrátane zamestnancov materskej školy ), riaditelia organizácií zriadených alebo založených obcou ( ak obec zriadi alebo založí ), sú povinní dodržiavať povinnosti a obmedzenia zamestnancov pri výkone práce vo verejnom záujme ustanovené v zákone č. 552/2003 Z. z. o výkone práce vo verejnom záujme v platnom znení.
Symboly obce a obecné ocenenia
d) reťaz starostu.
2. Obecné zastupiteľstvo určí internou smernicou pravidlá používania symbolov obce.
1. Obecné ocenenia sú:
a) čestné občianstvo obce Lošonec,
b) cena obce Lošonec,
c) cena starostu obce Lošonec,
d) pamätný list,
e) ďakovný list.
2. Obecné ocenenia môžu udeliť orgány obce na základe kritérií stanovených štatútom obce.
3. Evidenciu udelených obecných ocenení vedie obecný úrad.
Čestné občianstvo obce Lošonec
1. Osobám, ktoré sa zvlášť významným spôsobom zaslúžili o rozvoj obce Lošonec a jeho obyvateľov alebo obohatili ľudské poznanie vynikajúcimi tvorivými výkonmi, či šírili dobré menoobce vo svete, môže na návrhstarostu, poslanca alebo skupiny poslancov udeliť obecné zastupiteľstvo čestné občianstvo obce Lošonec.
2. O udelení čestného občianstva rozhoduje obecné zastupiteľstvo 3/5 väčšinou všetkých poslancov.
3. O udelení čestného občianstva sa vydáva listina, ktorú podpisuje starosta. Listinu možno vyhotoviť aj dvojjazyčne v jazyku pocteného. Odovzdanie listiny čestného občianstva sa vykonáva slávnostným spôsobom ( napr. počas slávnostného OcZ).
4. Čestné občianstvo môže byť udelené i po smrti – In memoriam. V tomto prípade sa odovzdáva rodinným príslušníkom pocteného.
5. Obecné zastupiteľstvo na návrh starostu môže udelené čestné občianstvo odňať 3/5 väčšinou všetkých poslancov, ak zo závažných dôvodov čestný občan stratil kredit pre toto cenenie.
Cena obce Lošonec
1. Cena obce Lošonec sa udeľuje za:
- hospodársky rozvoj obce a kvalitné poskytovanie služieb obyvateľom obce,
- činnosť osôb pri záchrane ľudských životov a majetku obce a jej obyvateľov.
2. Odôvodnené návrhy na udelenie ceny pre fyzické alebo aj právnické osoby môžu obecnému zastupiteľstvu predkladať starosta, poslanci obecného zastupiteľstva a obyvatelia obce.
3. O udelení ceny mesta rozhoduje obecné zastupiteľstvo nadpolovičnou väčšinou prítomných poslancov.
4. Cenu obce Lošonec tvorí plaketa s erbom obce. K cene sa vydáva evidované osvedčenie o jej udelení, v ktorom je uvedené meno, dôvod udelenia, dátum udelenia a podpis starostu.
5. Odovzdanie ceny obce sa vykonáva slávnostným spôsobom.
6. Cena obce sa môže udeliť i po smrti – In memoriam. V takomto prípade sa odovzdáva rodinným príslušníkom pocteného.
Cena starostu obce Lošonec
1. Cenu starostu obce udeľuje starosta obyvateľom obce, občanom Slovenskej republiky a tiež cudzím štátnym príslušníkom za úspešnú a záslužnú činnosť v prospech obce a jej obyvateľov.
2. Cenu starostu tvorí listina o jej udelení. Listina obsahuje meno, dôvod udelenia, dátum udelenia a podpis starostu. K cene starostu je možné posktnúť vhodný vecný dar ( napr pamiatkový predmet s erbom obce).
3. Odovzdávanie ceny starostu sa vykonáva slávnostným spôsobom.
4. Cena starostu sa môže udeliť i po smrti – In memoriam. V takomto prípade sa odovzdáva rodinným príslušníkom pocteného.
1. Pamätný list sa udeľuje fyzickej alebo právnickej osobe pri príležitosti životného jubilea, výročia založenia právnickej osoby alebo pri významných stretnutiach alebo výročiach obce za spoluprácu s obcou, za podiel na rozvoji obce alebo jej propagácii.
2. Návrh na udelenie pamätného listu môže podať starosta, poslanci OcZ, zamestnanci obce alebo obyvatelia. V pamätnom liste je uvedené meno oceneného alebo názov právnickej osoby, zdôvodnenie a dátum odovzdania.
3. Pamätný list podpisuje starosta obce.
1. Ďakovný list sa udeľuje fyzickej alebo právnickej osobe za zásluhy o zveľaďovanie obce, jej propagáciu, šírenie dobrého mena obce a iných dôvodov vhodných osobitného zreteľa.
2. Návrh na udelenie ďakovného listu môže podať starosta, poslanci OcZ, zamestnanci obce alebo obyvatelia. V ďakovnom liste je uvedené meno oceneného alebo názov právnickej osoby, zdôvodnenie a dátum odovzdania.
3. Ďakovný list podpisuje starosta obce.
1. Schválení držitelia obecných ocenení môžu byť odmenení vecnými alebo finančnými odmenami z proistriedkov obce.
2. Vecné alebo finančné odmeny schvaľuje starosta obce po prerokovaní v príslušnej
komisii OcZ.
Ocenení laureáti musia byť uvedení v kronike obce – v zápise z príslušného roka.
Spolupráca obce s orgánmi štátnej správy, medzinárodná
spolupráca obcí a spolupráca s ďalšími subjektmi
Obec pri plnení svojich úloh spolupracuje s orgánmi štátnej správy a to najmä s Okresným úradom a so špecializovanými územnými orgánmi štátnej správy, ďalšími orgánmi štátu asko sú prokuratúra, súdy, polícia a pod., ako aj s politickými stranamia hnutiami, ktoré pôsobia na území obce.
Obec spolupracuje pri plnení úloh súvisiacich so zabezpečovaním jeho potrieb a potrieb jeho obyvateľov s mestami a obcami SR, so Združením miest a obcí Slovenska, ako aj s inými organizáciami združujúcimi obce a mestá. So zahraničnými mestami a medzinárodnými organizáciami spolupracuje mesto na základe vzájomných dohôd.
Pri zabezpečovaní svojho rozvoja obec spolupracuje s fyzickými a právnickými osobami, vykonávajúcimi podnikateľskú činnosť na jej území, s občianskymi združeniami a s inými právnickými a fyzickými osobami pôsobiacimi v obci.
Obec podporuje v rámci svojich možností podnikateľskú činnosť fyzických a právnických osôb, ktorá je v záujme jejrozvoja.
V záujme rozvoja kultúrneho, sociálneho a náboženského života obec spolupracuje s cirkvami a inými organizáciami pôsobiacimi na území obce.
Štatút obce, jeho zmeny a doplnky schvaľuje obecné zastupiteľstvo.
Schválením tohto štatútu stráca platnosť Štatút obce Lošonec schválený uznesením OcZ číslo ...... dňa 16.08.2007 vrátane všetkých jeho doplnkov.
Tento Štatút obce Lošonec nadobudol platnosť a účinnosť schválením v Obecnom zastupiteľstve v Lošonci uznesením č. 15/2015 na zasadnutí dňa 18.02.2015
starosta obce Lošonec

References: § 11
 § 20
 § 21
 § 13
 § 11
 § 13
 § 18